বোহেমিয়ান ফুটবল ক্লাব

**বোহেমিয়ান ফুটবল ক্লাব** (আইরিশ: **An Cumann Peile Bóihéamach**), হল প্রজাতন্ত্রী আয়ারল্যান্ডের ডাবলিন শহরের উত্তরপ্রান্তে অবস্থিত একটি পেশাদার ফুটবল ক্লাব, যারা বর্তমানে আয়ারল্যান্ড প্রিমিয়ার ডিভিশন লিগ প্রতিযোগিতায় অংশগ্রহণ করে।

লিগ অফ আয়ারল্যান্ড ফুটবলের ইতিহাসে তারা চতুর্থ-সবচেয়ে সফল ক্লাব, যারা ১১ বার লিগ শিরোপা, সাতবার এফএআই কাপ, ছয়বার লিগ অফ আয়ারল্যান্ড শিল্ড এবং তিনবার লিগ অফ আয়ারল্যান্ড কাপ জিতেছে। ফুটবল অ্যাসোসিয়েশন অফ আয়ারল্যান্ড এবং লিগ অফ আয়ারল্যান্ড প্রতিষ্ঠার আগে, বোহেমিয়ানস আইরিশ ফুটবল লিগ এবং আইরিশ কাপে প্রতিযোগিতা করত, যা তখন সর্ব-আয়ারল্যান্ড প্রতিযোগিতা ছিল। সেই সময়ে, তারা একবার আইরিশ কাপ জিতেছিল এবং পাঁচবার রানার্স-আপ হয়েছিল। তারা ৩৩টি কাপ জিতে লিনস্টার সিনিয়র কাপ জয়ের রেকর্ডটি ধরে রেখেছে।

বেল'স একাডেমি (একটি সিভিল সার্ভিস কলেজ), রয়্যাল হাইবারনিয়ান মিলিটারি স্কুল (আয়ারল্যান্ডে ব্রিটিশ সশস্ত্র বাহিনীর সদস্যদের অনাথ সন্তানদের জন্য একটি স্কুল), ডাক্তারির ছাত্র এবং অন্যান্যদের সদস্যদের দ্বারা ১৮৯০ সালের ৬ সেপ্টেম্বর নর্থ সার্কুলার রোড প্রবেশপথের পাশে ফিনিক্স পার্ক গেট লজে বোহেমিয়ানস প্রতিষ্ঠিত হয়েছিল এবং পার্কের পোলো গ্রাউন্ডে তাদের প্রথম খেলাগুলো খেলেছিল। আইরিশ ফুটবল লিগ থেকে নিজেদের প্রত্যাহার করার পর, ১৯২১ সালে তারা লিগ অফ আয়ারল্যান্ডের অন্যতম প্রতিষ্ঠাতা সদস্য ছিল। লিগ অফ আয়ারল্যান্ডের প্রথম ১৫ বছরের মধ্যেই তারা একটি প্রধান শক্তি হিসেবে নিজেদের প্রতিষ্ঠিত করে, পাঁচটি লিগ শিরোপা, দুটি এফএআই কাপ এবং চারটি শিল্ড জিতেছিল, কিন্তু এরপর কয়েক দশক ধরে তাদের কঠোর অপেশাদার অবস্থার কারণে সংগ্রাম করতে হয়েছিল এবং ৩৪টি মৌসুমে কোনো বড় শিরোপা জিততে পারেনি।

বোহেমিয়ান্স ১৯৬৯ সালে তাদের অপেশাদার মানসিকতা ত্যাগ করে এবং ১৯৭০-এর দশকে দুটি লিগ শিরোপা, দুটি এফএআই কাপ এবং দুটি লিগ কাপ জয় করে। ১৯৮০-এর দশক এবং ১৯৯০-এর দশকের বেশিরভাগ সময় জুড়ে তাদের আরও অবনতি ঘটে, কিন্তু এরপর ২০০১ এবং ২০০৮ সালে তারা লিগ ও কাপ ডাবল জয় করে এবং এর পাশাপাশি ২০০৩ ও অতি সম্প্রতি ২০০৯ সালে শিরোপা জেতে। আইরিশ ফুটবলের ইতিহাসে তারাই একমাত্র ক্লাব যারা চারটি ঘরোয়া ট্রফির ‘ডাবল’ (লীগ ও এফএআই কাপ, লিগ ও শিল্ড, লিগ ও ডাবলিন সিটি কাপ, এবং লিগ ও লিগ কাপ) জিতেছে।

বোহেমিয়ান্স তাদের হোম ম্যাচগুলো ডাবলিনের উত্তর দিকের ফিবসবোরোতে অবস্থিত ডালিমন্ট পার্কে খেলে। ক্লাবটির শতভাগ মালিকানা ক্লাবের সমর্থক সদস্যদের। তাদের ক্লাবের রং লাল ও কালো, যা তারা ১৮৯৪ সালে গ্রহণ করে। বোহেমিয়ান্সের সমর্থকরা প্রায়শই তাদের ক্লাবকে বিভিন্ন ডাকনামে ডাকে, যার মধ্যে রয়েছে ‘বোহস’, ‘দ্য জিপসিস’, এবং ‘ডাবলিন'স অরিজিনালস’, এবং তারা দক্ষিণ দিকের ক্লাব শ্যামরক রোভার্সের সাথে এক তিক্ত প্রতিদ্বন্দ্বিতার জন্ম দেয়। ২০১০-এর দশক থেকে বোহেমিয়ান্স ক্লাবে একটি বামপন্থী রাজনৈতিক সংস্কৃতি গ্রহণ করেছে।

## প্রতিদ্বন্দ্বিতা

## সম্মাননা
* আয়ারল্যান্ড প্রিমিয়ার ডিভিশন লিগ ১১:
** 
* এফএআই কাপ ৭:
** 
* আইরিশ কাপ: ১
** ১৯০৭–০৮
* লিগ অফ আয়ারল্যান্ড কাপ: ৩
** 
* লিগ অফ আয়ারল্যান্ড শিল্ড: ৬
** 
* সেতান্তা স্পোর্টস কাপ: ১
** ২০১০
* এলএফএ প্রেসিডেন্ট'স কাপ: ১৩
** 
* ডাবলিন সিটি কাপ: ১
** ১৯৩৫–৩৬
* ডাবলিন-বেলফাস্ট ইন্টারসিটি কাপ: ১
** ১৯৪৪–৪৫
* টপ ফোর কাপ: ১
** ১৯৭১–৭২
* আসিয়েরিস ডি'আংলিউর ট্রফি: ১
** ১৯২৯
* লিনস্টার সিনিয়র লিগ: ৮
** 
* লিনস্টার সিনিয়র কাপ: ৩৩ (রেকর্ড)
** 
* এফএআই ইন্টারমিডিয়েট কাপ: ১
** ১৯৩১–৩২
* এফএআই ইউথ কাপ: ৩
** 

## তথ্যসূত্র

## বহিঃসংযোগ
* 
* Gypsies Trust launched, news on the launch of the Gypsies Supporters Trust 
* Dublin and District Schoolboys'/Girls' League (DDSL)

বিষয়শ্রেণী:বোহেমিয়ান ফুটবল ক্লাব
বিষয়শ্রেণী:১৮৯০-এ প্রতিষ্ঠিত ফুটবল ক্লাব
বিষয়শ্রেণী:প্রজাতন্ত্রী আয়ারল্যান্ডের ফুটবল ক্লাব
বিষয়শ্রেণী:আয়ারল্যান্ড প্রিমিয়ার ডিভিশন লিগের ফুটবল ক্লাব
বিষয়শ্রেণী:১৮৯০-এ আয়ারল্যান্ডে প্রতিষ্ঠিত